Ајубидски султан Ејуб умире 1249. године током Седмог крсташког рата. Власт преузима његова удовица, Шајар ал Дур, у ишчекивању сина Тураншаха да се врати из ратовања у Месопотамији. Ејубов војсковођа Ејбак одбио је крсташке нападе. Због тога је тражио већи удео у власти од Тураншаха. Када је његов захтев одбијен, Ејбак је сковао заверу и убио Тураншаха (1250. године). Потом се прогласио за султана. Ејбак је оснивач нове династије — Бахри. Владао је до 1257. године.